b'\n_START_ARTICLE_\nG\xc3\xb6reme\n_START_SECTION_\nPojav\n_START_PARAGRAPH_\nTuf razli\xc4\x8dne trdote je temelj te pokrajine: vulkanski izbruhi in voda sta oblikovala zna\xc4\x8dilno strukturo ki jo poznamo danes, ve\xc4\x8d milijonov let._NEWLINE_Prvi kristjani, ki so votline uporabljali za pobo\xc5\xbeno \xc5\xbeivljenje v osami, so se predvsem skrivali pred svojimi sovra\xc5\xbeniki (Perzijci, Rimljani, Arabci, Mongoli, ...). V skalo so izdolbli ne samo cerkve in kapele, ampak celotne stanovanjske komplekse za nekaj tiso\xc4\x8d ljudi. Nekateri do deset nadstropij globoki so imeli kuhinje, skladi\xc5\xa1\xc4\x8da, spalnice in celo prostore za \xc5\xbeivali, vklju\xc4\x8dno s prezra\xc4\x8devalnimi ja\xc5\xa1ki so nudili dokaj udobne \xc5\xbeivljenjske razmere._NEWLINE_Druga prednost \xc5\xbeivljenja v tufu je bilo vreme: polet je bilo hladno, pozimi pa topleje kot zunaj. Hodniki bi lahko bili zaprti z velikimi kamni. En kompleks je lahko povezoval do 100 prostorov drugega z drugim. Derinkuyu je najve\xc4\x8dji turisti\xc4\x8dni objekt in verjetno bivali\xc5\xa1\xc4\x8de za okoli 10.000 ljudi.\n_START_SECTION_\nNarodni park G\xc3\xb6reme\n_START_PARAGRAPH_\nNarodni park G\xc3\xb6reme (tur\xc5\xa1ko G\xc3\xb6reme Tarih\xc3\xae Mill\xc3\xae Park\xc4\xb1) je bil uvr\xc5\xa1\xc4\x8den na Unescov seznam svetovne kulturne dedi\xc5\xa1\xc4\x8dine leta 1985.'